
住讜讟讛 讬讟 注"讘 - 驻讬专讜砖 砖讟讬讬谞讝诇抓

转谞讜 专讘谞谉 [砖谞讜 讞讻诪讬诐], 谞讗诪专: "讜讛砖拽讛 讗转 讛诪讬诐" (讘诪讚讘专 讛, 讻讝) 讜讬砖 诇砖讗讜诇: 诪讛 转诇诪讜讚 诇讜诪专 驻注诐 砖谞讬转? 讜讛诇讗 讻讘专 谞讗诪专 "讜讛砖拽讛 讗转 讛讗砖讛 讗转 诪讬 讛诪专讬诐" (讘诪讚讘专 讛, 讻讚)! 讗诇讗 讘讗 讛讚讘专 诇诇诪讚 砖讗诐 谞诪讞拽讛 讻讘专 讛诪讙讬诇讛 讜讗讝 讗讜诪专转 讛讗砖讛 "讗讬谞讬 砖讜转讛" 鈥�/b> 诪注专注专讬谉 (讻讜驻讬诐) 讗讜转讛, 讜诪砖拽讬谉 讗讜转讛 讘注诇 讻专讞讛, 讗诇讜 讚讘专讬 专' 注拽讬讘讗.


专' 砖诪注讜谉 讗讜诪专: 讝讛 砖谞讗诪专 "讜讗讞专 讬砖拽讛 讗转 讛讗砖讛" (讘诪讚讘专 讛, 讻讜), 诪讛 转诇诪讜讚 诇讜诪专? 讜讛诇讗 讻讘专 谞讗诪专 "讜讛砖拽讛" (讘诪讚讘专 讛, 讻讚)! 讗诇讗 讘讗 讻转讜讘 讝讛 诇讜诪专 诇谞讜 讻讬 专拽 诇讗讞专 讻诇 诪注砖讬诐 讻讜诇谉 讛讗诪讜专讬谉 诇诪注诇讛 (砖诇 诪讞讬拽转 讛诪讙讬诇讛 讜讛拽专讘转 讛诪谞讞讛 讜讛砖讘注转讛) 诪砖拽讛 讗讜转讛. 诪讙讬讚 讛讻转讜讘 砖砖诇砖讛 讚讘专讬诐 诪注讻讘讬谉 讘讛 讘住讜讟讛, 诪诇砖转讜转: 注讚 砖诇讗 拽专讘 讛拽讜诪抓 讗讬谞讛 砖讜转讛, 讜注讚 砖诇讗 谞诪讞拽讛 诪讙讬诇讛 讗讬谞讛 砖讜转讛, 讜注讚 砖诇讗 转拽讘诇 注诇讬讛 砖讘讜注讛  讗讬谞讛 砖讜转讛.


 讜诪注讬专讬诐:  注讚 砖诇讗 拽专讘 讛拽讜诪抓 鈥�/b> 专' 砖诪注讜谉 诇讟注诪讬讛, [诇讟注诪讜, 诇砖讬讟转讜] 砖讗诪专: 诪拽专讬讘 讗转 诪谞讞转讛 讜讗讞专 讻讱 诪砖拽讛.


注诇 讛讗诪讜专 砖诐 注讚 砖诇讗 谞诪讞拽讛 诪讙讬诇讛 讗讬谞讛 砖讜转讛, 转讜讛讬诐: 诪讛 爪讜专讱 诇讜诪专 讻谉, 讗诇讗 诪讗讬 [诪讛] 诪砖拽讛 诇讛 [讗讜转讛] 讗诐 注讚讬讬谉 诇讗 谞诪讞拽讛 讛诪讙讬诇讛 讘转讜讱 讛诪讬诐? 讗诪专 专讘 讗砖讬: 诇讗 谞爪专讻讛 讛诇讻讛 讝讜 讗诇讗 诇砖专讬砖讜诪讜 谞讬讻专, 讻诇讜诪专, 讻讗砖专 讛诪讙讬诇讛 注讚讬讬谉 诇讗 谞诪讞拽讛 诇讙诪专讬 讜专讬砖讜诪讜 砖诇 讛讻转讘 注诇 讛拽诇祝 注讜讚 谞讬讻专.


 注诇 讛讗诪讜专 砖讗讬谞讛 砖讜转讛 注讚 砖诇讗 转拽讘诇 注诇讬讛 砖讘讜注讛, 诪注讬专讬诐, 谞讚讬讬拽 诪讻讗谉: 诪讬砖转讗 [诇砖转讜转] 讛讜讗 砖诇讗 砖转讬讗 [砖讜转讛] 讛讗 诪讬讻转讘 讻转讘讬 [讛专讬 砖讻讜转讘讬诐] 诇讛 讗转 讛诪讙讬诇讛, 讜讛讗诪专 [讜讛专讬 讗诪专] 专讘讗: 诪讙讬诇转 住讜讟讛 砖讻转讘讛 拽讜讚诐 砖转拽讘诇 注诇讬讛 砖讘讜注讛 鈥�/b> 诇讗 注砖讛 讜诇讗 讻诇讜诐! 讜诪砖讬讘讬诐: 讻讚讬 谞住讘讛 [诇讞讬谞诐 讛讘讬讗 讗讜转讛].  讻诇讜诪专, 讚讘专 讝讛 砖讗讬谉 讬讻讜诇讛 诇砖转讜转 诇驻谞讬 拽讘诇转 砖讘讜注讛 诇讞讬谞诐 谞讗诪专, 砖讛专讬 讜讚讗讬 注讜讚 诇讗 谞讻转讘讛 诪讙讬诇讛 讜诇讗 谞诪讞拽讛.


 讜砖讜讗诇讬诐: 转谞讗讬诐 讗诇讛 砖讘诪砖谞转谞讜  讘诪讗讬 拽诪讬驻诇讙讬 [讘诪讛 讛诐 讞诇讜拽讬诐]? 讜诪砖讬讘讬诐: 转诇转讗 拽专讗讬 讻转讬讘讬 [砖诇讜砖讛 讻转讜讘讬诐 谞讗诪专讜]: "讜讛砖拽讛" 拽诪讗 [专讗砖讜谉] (讘诪讚讘专 讛, 讻讚), "讜讗讞专 讬砖拽讛" (讘诪讚讘专 讛, 讻讜), "讜讛砖拽讛" 讘转专讗 [讗讞专讜谉] (讘诪讚讘专 讛, 讻讝).


专讘谞谉 住讘专讬 [讞讻诪讬诐 住讘讜专讬诐]: "讜讛砖拽讛" 拽诪讗 [讛专讗砖讜谉] 诇讙讜驻讜, 砖讻讱 爪专讬讱 诇注砖讜转 诇驻讬 住讚专 讝讛 砖诪砖拽讛 讜讗讞专 讻讱 诪拽专讬讘 讗转 诪谞讞转讛, "讜讗讞专 讬砖拽讛" 诪讬讘注讬 诇讬讛 [爪专讬讱 诇讜] 诇诇诪讚 砖讗诐 专讬砖讜诪讜 砖诇 讛讻转讘 谞讬讻专 砖讗讬谉 诪砖拽讬诐, "讜讛砖拽讛" 讘转专讗 [讗讞专讜谉] 诇诇诪讚 砖讗诐 谞诪讞拽讛 诪讙讬诇讛 讜讗讜诪专转 "讗讬谞讬 砖讜转讛" 鈥�/b> 诪注专注专讬谉 讗讜转讛 讜诪砖拽讛 讗讜转讛 讘注诇 讻专讞讛.


讜专' 砖诪注讜谉 住讘专: "讜讗讞专 讬砖拽讛" 鈥�/b> 诇讙讜驻讜 讘讗, 诇诇诪讚谞讜 住讚专 讛讚讘专讬诐 砖诪拽专讬讘 讗转 诪谞讞转讛 讜讗讞专 讻讱 诪砖拽讛, "讜讛砖拽讛" 拽诪讗 [讛专讗砖讜谉] 讘讗 诇讜诪专 砖讗诐 讛砖拽讛 讜讗讞专 讻讱 讛拽专讬讘 讗转 诪谞讞转讛 鈥� 讘讻诇 讝讗转 讻砖专讛, "讜讛砖拽讛" 讘转专讗 [讛讗讞专讜谉] 鈥� 砖讗诐 谞诪讞拽讛 诪讙讬诇讛 讜讗诪专讛 "讗讬谞讬 砖讜转讛" 诪注专注专讬谉 讗讜转讛 讜诪砖拽讬谉 讗讜转讛 讘注诇 讻专讞讛.


讜诪住讘讬专讬诐: 讜专讘谞谉 [讜讞讻诪讬诐] 住讘讜专讬诐 砖讘讚讬注讘讚 诇讗 驻转讞 拽专讗 [讛讻转讜讘] 砖讗讬谉 讛讻转讜讘 驻讜转讞 诪转讞讬诇讛 讘爪讬讜讜讬 诪讛 诇注砖讜转 讻讗砖专 诇讗 谞注砖讜 讛讚讘专讬诐 讻专讗讜讬, 诇驻讬讻讱 讗讬谉 讛诐 诪驻专砖讬诐 讻专' 砖诪注讜谉 砖"讜讛砖拽讛" 讛专讗砖讜谉 讘讗 诇诇诪讚 砖讗诐 讛砖拽讛 讜讗讞专 讻讱 讛拽专讬讘 鈥�  讻砖专 讘讚讬注讘讚.


 讜砖讜讗诇讬诐:  讜住讘专 [讜讛讗诐 住讘讜专] 专' 注拽讬讘讗 砖诪砖拽讬谉 讗讜转讛 讘注诇 讻专讞讛? 讜讛转谞讬讗 [讜讛专讬 砖谞讬谞讜 讘讘专讬讬转讗], 专' 讬讛讜讚讛 讗讜诪专: 讻诇讘讜住 (讻注讬谉 讜讜) 砖诇 讘专讝诇 诪讟讬诇讬谉 (诪讻谞讬住讬诐 讘讻讜讞) 诇转讜讱 驻讬讛, 砖讗诐 谞诪讞拽讛 诪讙讬诇讛 讜讗诪专讛 "讗讬谞讬 砖讜转讛" 鈥�/b> 诪注专注专讬谉 讗讜转讛 讘讗诪爪注讜转讜 讜诪砖拽讬谉 讗讜转讛 讘注诇 讻专讞讛. 讗诪专 专' 注拽讬讘讗: 讻诇讜诐 讗谞讜 爪专讬讻讬谉 诇讛砖拽讜转 诪讬 住讜讟讛 讗诇讗 讻讚讬 诇讘讜讚拽讛 讗诐 讟诪讗讛 讛讬讗, 讜讛诇讗 讝讜 讘讚讜拽讛 讜注讜诪讚转, 砖讻讬讜谉 砖讗讜诪专转 砖讗讬谞讛 砖讜转讛 讛专讬 讛讬讗 讻诪讜讚讛 砖讛讬讗 讟诪讗讛! 讗诇讗 讻讱 爪专讬讱 诇讜诪专: 注讚 砖诇讗 拽专讘 讛拽讜诪抓 讬讻讜诇讛 诇讞讝讜专 讘讛 讜诇讜诪专 "讗讬谞讬 砖讜转讛", 诪砖拽专讘 讛拽讜诪抓 讗讬谞讛 讬讻讜诇讛 诇讞讝讜专 讘讛.  讜诇讚注转讜, 讘讻诇 讗讜驻谉 砖讛讜讗 讗讬谉 诪砖拽讬诐 讗讜转讛 讘注诇 讻专讞讛!


 讜砖讜讗诇讬诐:  讜诇讬讟注诪讬讱 [讜诇讟注诪讱, 诇砖讬讟转讱] 砖专' 注拽讬讘讗 讗讻谉 住讘讜专 讻讱, 转讬拽砖讬 [转讬拽砖讛] 诇讱 讛讬讗 讙讜驻讛 [注爪诪讛] 讛注诪讚讛 讝讗转 砖诇 讛讚讘专讬诐: 诪讚讜注 诪砖拽专讘 讛拽讜诪抓 讗讬谞讛 讬讻讜诇讛 诇讞讝讜专 讘讛? 讜讛诇讗 讘讚讜拽讛 讜注讜诪讚转, 砖讛专讬 讛讬讗 讻诪讜讚讛 砖讛讬讗 讟诪讗讛!


 讗诇讗 讜讚讗讬 诇讗 拽砖讬讗 [讗讬谉 讝讛 拽砖讛], 讛讗 [讝讜] 砖讗诪专谞讜 砖诪砖拽讬诐 讗讜转讛 讘注诇 讻专讞讛 鈥� 讛专讬 讝讛 讘讗讜驻谉 讚拽讛讚专讗 [砖讞讜讝专转] 讘讛 诪讞诪转 专转讬转讗 [驻讞讚], 砖讬砖 诇讞砖讜砖 砖诪讗 讟讛讜专讛 讛讬讗 讜专拽 驻讞讚 讛讜讗 砖讗讞讝 讘讛, 讜讗诐 转讬讘讚拽 转讬诪爪讗 讟讛讜专讛, 讜讛讗 [讜讝讜] 砖讗诪专谞讜 砖讗讬谉 诪砖拽讬诐 讗讜转讛 鈥� 讛专讬 讝讛 讘讗讜驻谉 讚拽讛讚专讗 [砖讞讜讝专转] 讘讛 诪讞诪转 讘专讬讜转讗 [讘专讬讗讜转], 砖讛专讬 讛讬讗 讻诪讜讚讛 砖谞讟诪讗讛, 讜讗讬谉 讻讗谉 住转讬专讛 讘讚讘专讬 专' 注拽讬讘讗.


讜讛讻讬 拽讗诪专 [讜讻讱 讗诪专]: 讻诇 砖讞讜讝专转 讘讛 诪讞诪转 讘专讬讜转讗 [砖讛讬讗 讘讘专讬讗讜转], 讻砖讛讬讗 讘讻讜讞讛 鈥� 讻诇诇 讻诇诇 诇讗 砖转讬讗 [砖讜转讛], 砖讛专讬 讛讬讗 讻诪讜讚讛 砖谞讟诪讗讛. 讜讛讞讜讝专转 讘讛 诪讞诪转 专转讬转讗 [驻讞讚]; 转诇讜讬 讗诐 注讚 砖诇讗 拽专讘 讛拽讜诪抓, 讚讗讻转讬 [砖注讚讬讬谉] 诇讗 讗诪讞讜拽 [谞诪讞拽讛] 讛诪讙讬诇讛, 讗讬 谞诪讬 讗诪讞讜拽 [讗讜 讙诐 讻谉 谞诪讞拽讛] 讻讘专 诪讙讬诇讛, 砖讘诪拽专讛 讝讛 砖诇讗 讻讚讬谉 注讘讬讚 [注砖讜] 讻讛谞讬诐 讚诪讞拽讬 [砖诪讞拽讜 讗讜转讛] 诇驻谞讬 讻谉 鈥� 诪爪讬 讛讚专讗 [讬讻讜诇讛 讛讬讗 诇讞讝讜专] 讘讛. 诪砖拽专讘 讛拽讜诪抓, 砖讘讚讬谉 注讘讬讚 [注砖讜] 讻讛谞讬诐 讚诪讞拽讬 [砖诪讞拽讜] 讗转 讛诪讙讬诇讛 鈥� 讛专讬讛讬 诇讗 诪爪讬 讛讚专讗 [讬讻讜诇讛 诇讞讝讜专] 讘讛, 讜诪砖拽讬诐 讗讜转讛 讘注诇 讻专讞讛.

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).
image1.png
e 9T WNSE




